钦定古今图书集成/明伦汇编/闺媛典/第017卷 > 菩萨蛮三首 前人
## 钦定古今图书集成/明伦汇编/闺媛典/第017卷 > 菩萨蛮三首 前人

罗裙薄薄秋波染，眉间画得三两点。相见绮筵时，深
情暗共知。翠翘云鬓动，敛态弹《金凤》。宴罢入兰房，
邀人解佩珰。

罗衣隐约金泥画。玳筵一曲当秋夜。声颤覰人娇，云
鬟袅翠翘。酒醺红玉软。眉翠秋山远。绣幌麝烟沈。
谁人知两心。

玉容光照菱花影，沈沈脸上秋波冷。白雪一声新，雕
梁起暗尘。宝钗摇翡翠，香惹芙蓉醉。携手入鸳衾，
谁人知此心。